钦定古今图书集成/明伦汇编/氏族典/第153卷 > 袁宗道
## 钦定古今图书集成/明伦汇编/氏族典/第153卷 > 袁宗道

按《荆州府志》：“宗道，字伯修，公安人。万历丙戌会元，选
庶吉士，授编修。历官至右庶子。时国本初定，尽心启
沃，年四十有二卒。以光宗东宫旧学，赠礼部侍郎。宗
道在翰苑，当词章盛行之日，与同馆黄昭素力排俗
学，于唐好香山，于宋好眉山，名其斋曰‘白苏。其年虽
不逮，而公安诗文一派，实自宗道发之’。”

===袁宏道===按《明外史袁宏道传》：“宏道，字中郎，公安人。年十六为
诸生，有声里中。举万历二十年进士，选吴县知县。听
断敏决，公庭鲜事，与士大夫谈说诗文，以风雅自命，
意有所不乐，解官去，起授顺天教授，历国子助教，礼
部主事。谢病归，筑园城南，植柳万株，号曰柳浪，与一
二老衲居焉。久之，起故官。寻以清望，擢吏部验封主”
事，改《文选》。寻移考功员外郎，迁稽勋郎中。后射病归，
数月卒。